Seagull Honor Edition, creată de gigantul auto chinez BYD, este cea mai ieftină mașină electrică din China, costând 9.700 de dolari.
Mașina va fi vândută și în America de Sud sub denumirea Dolphin Mini, în încercarea de a simplifica gama și de a crește recunoașterea brandului pe o piață în care modelul Dolphin se vinde deja foarte bine, notează Spotmedia.
Chiar dacă are un preț foarte mic, Seagull are o autonomie de 305 kilometri, iar designul i-a adus porecla de "Lamborghini-mini".
Totodată, automobilul are sistem infotainment cu display de 10,1 inchi, precum și varianta de conectare a telefonului cu sistemul Bluetooth, keyless entry NFC, conectivitate 4G, senzori de parcare, cameră spate, cruise control, patru airbag-uri, controlul electronic al stabilității și oglinzi exterioare încălzite.
Seagull este disponibil în trei versiuni:
Active: 9.700 dolari / autonomie: 305 km
Free: 10.000 dolari / autonomie: 305 km
Flying: 12.000 dolari / autonomie: 405 km